Es suyos inicios como actriz estioron en 1999 a la serie de televisión Get Real. Dos anyos dimpués, a comedia chovenil d'a Companyía Disney, The Princess Diaries, la daba a conoixer ta o gran publico. L'exito d'a cinta li permetió de continar treballando en o cinema familiar dica que, a la fin, en 2005, conscient que se yera entoscada como icono infantil, encomenzó a mirar papels que li permetesen de crebar ixa imachen.